CELEX: 32009R0834
Language: et
Date: 2009-09-11 00:00:00
Title: Komisjoni määrus (EÜ) nr 834/2009, 11. september 2009 , millega rakendatakse Euroopa Parlamendi ja nõukogu määrust (EÜ) nr 716/2007 (välismaiste tütarettevõtete struktuuri ja tegevust käsitleva ühenduse statistika kohta) kvaliteediaruannete osas (EMPs kohaldatav tekst)

12.9.2009   
            
            
               ET
            
            
               Euroopa Liidu Teataja
            
            
               L 241/3
            
         
      KOMISJONI MÄÄRUS (EÜ) nr 834/2009,
   11. september 2009,
   millega rakendatakse Euroopa Parlamendi ja nõukogu määrust (EÜ) nr 716/2007 (välismaiste tütarettevõtete struktuuri ja tegevust käsitleva ühenduse statistika kohta) kvaliteediaruannete osas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 20. juuni 2007. aasta määrust (EÜ) nr 716/2007 (välismaiste tütarettevõtete struktuuri ja tegevust käsitleva ühenduse statistika kohta), (1) eriti selle artikli 6 lõiget 3,
   ning arvestades järgmist:
   
               (1)
            
            
               Määrusega (EÜ) nr 716/2007 on kehtestatud ühine raamistik välismaiste tütarettevõtete struktuuri ja tegevust käsitleva ühenduse statistika süstemaatiliseks koostamiseks.
            
         
               (2)
            
            
               On vaja vastu võtta rakendusmeetmed ühiste kvaliteedistandardite ning kvaliteediaruannete sisu ja esinemissageduse kindlaksmääramiseks.
            
         
               (3)
            
            
               On vaja määratleda kvaliteediaruannetele kohaldatavad kvaliteedinõuded.
            
         
               (4)
            
            
               Käesolevas määruses sätestatud meetmed on kooskõlas statistikaprogrammi komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Liikmesriigid koostavad määruse (EÜ) nr 716/2007 artikli 6 lõikes 2 osutatud kvaliteediaruanded selle määruse lisas sätestatud eeskirjade kohaselt.
   Artikkel 2
   Esimene kvaliteediaruanne koostatakse vaatlusaastat 2007 käsitlevate andmete kohta ning see esitatakse 28. veebruariks 2010.
   Seejärel esitavad liikmesriigid kvaliteediaruanded iga vaatlusaasta kohta 26 kuu jooksul pärast vaatlusaasta lõppu.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. september 2009
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  ELT L 171, 29.6.2007, lk 17.
   
      LISA
      
         KVALITEEDIARUANNETELE ESITATAVAD NÕUDED
      
      1.   SISSEJUHATUS
      Kvaliteediaruanne sisaldab nii kvantitatiivseid kui ka kvalitatiivseid andmekvaliteedi näitajaid. Komisjon (Eurostat) edastab tulemused kvantitatiivsete näitajate kohta, mis on arvutatud liikmesriikide esitatud andmete põhjal. Liikmesriigid võivad tulemusi tõlgendada ja kommenteerida oma kogumismetoodikast lähtuvalt ning esitada nii ülejäänud kvantitatiivsed näitajad kui ka kvalitatiivse teabe.
      2.   AJAKAVA
      Komisjon (Eurostat) edastab 24 kuu jooksul pärast iga vaatlusaasta lõppu (detsembri lõpuks) liikmesriikidele kvaliteediaruannete kavandid, mis on osaliselt eeltäidetud komisjonile (Eurostatile) kättesaadavate kvantitatiivsete näitajate ja muu teabega.
      Liikmesriigid edastavad komisjonile (Eurostatile) 26 kuu jooksul pärast iga vaatlusaasta lõppu (veebruari lõpuks) täidetud kvaliteediaruanded.
      3.   KVALITEEDINÕUDED
      Liikmesriikide edastatud andmeid hinnatakse järgmiste kvaliteedinõuete põhjal.
      
                  3.1.
               
               
                  Asjakohasus näitab, millisel määral statistika vastab kasutajate olemasolevatele ja võimalikele vajadustele.
               
            
                  3.2.
               
               
                  Täpsus näitab, kui täpselt vastavad hinnangud tegelikule tundmatule väärtusele.
               
            
                  3.3.
               
               
                  Sidusus näitab, kas andmeid saab erineval viisil ja eri otstarbel kasutamiseks usaldusväärselt kombineerida.
               
            
                  3.4.
               
               
                  Võrreldavus tähendab erinevate statistiliste mõistete, mõõtmisvahendite ja menetluste mõju mõõdetavust, kui võrreldakse erinevate geograafiliste piirkondade, valdkondade või ajavahemike statistikat.
               
            
                  3.5.
               
               
                  Õigeaegsus näitab ajavahemikku teabe kättesaadavaks tegemise ja teabes kirjeldatud sündmuse või nähtuse vahel.
               
            
                  3.6.
               
               
                  Ajaline täpsus näitab andmete avaldamise kuupäeva ja tähtpäeva (kuupäev, mil andmed oleks tulnud avaldada) ajavahet.
               
            
                  3.7.
               
               
                  Kättesaadavus ja selgus osutavad tingimustele ja korrale, mille alusel kasutajad saavad andmetega tutvuda, neid kasutada ja tõlgendada.